Brennboakeitsklassn

De Brennboakeitsklassn (dt. Brennbarkeitsklasse)  gibt au, wia leicht dass a Materiäu zan brennan auhebt. Es is des Vahoidn in oin Braundphasn moßgeband:
 Entflaumboakeit
 Schnölligkeit vo da Flaumanausbroadung
 Freiwerdande Wärme
 Braundnebmwirkungan wia Rauchentwicklung, Ohtropfn, Büüdung vo toxischn Gasn etc.

Fricha hod de B 3800er göötn, do hod ma zwischn via Brennboakeitsklassn untaschiedn. In da eiropäischn Norm san hiaz 14 Klassn drinnan. Fia Braundnebmeascheinungan gibt's sechs Klassn.

 Zruckzogane oide Norm (ÖNORM B 3800-1) 
 A ... ned brennboa (Bedau, Ziagl, Stoi, Glos, Minaroiwuin, ...)
 B1 ... schwaa brennboa (Eichnhuiz min. 15 mm dick, Huizwerkstoffe mit Flaumschutzmittl behaundlt, Gipskoataunplottn, PVC-Bodnbelog, Phenolhoarz-Hoartschaum, ...)
 B2 ... noamäu brennboa (Huiz, Polyethylen, Polypropylen, GFK-Polyesterhoarz, Polymethylmethacrylat, ...)
 B3 ... leicht brennboa (Stroh, Huizwuin, Baamwuistoff, ...)

Braundnebmeascheinungan:
 Q1 ... schwoch quoimand
 Q2 ... noamäu quoimand
 Q3 ... stoak quoimand
 Tr1 ... ned tropfand
 Tr2 ... tropfand
 Tr3 ... zündend tropfand

A Baustoff güüt daun ois ned brennboa (A), waun a in da Luaft bei ana Temperatua vo 750 °C ned zan brennan oda vaoschn brocht wean kau. Baustoff' vo da Klassn A miassn a no Q1 und Tr1 san.

 Güütige eiropäische Norm (ÖNORM EN 13501-1) 
Brennboakeitsklassn fia Baustoff' mit Ausnauhm vo Fuaßbödnbelägn:
 A1 ... Koa Beitrog zan Braund
 A2 ... Koa wesentlicha Beitrog zan Braund
 B ... Seah begrenzta Beitrog zan Braund
 C ... Begrenzta Beitrog zan Braund
 D ... Hinnehmboara Beitrog zan Braund
 E ... Hinnehmboas Braundvahoidn
 F ... Ois wos ned in de oban Klassn eine foit

Brennboakeitsklassn fia Fuaßbödnbeläg:
 A1fl ... Koa Beitrog zan Braund
 A2fl ... Koa wesentlicha Beitrog zan Braund
 Bfl ... Seah begrenzta Beitrog zan Braund
 Cfl ... Begrenzta Beitrog zan Braund
 Dfl ... Hinnehmboara Beitrog zan Braund
 Efl ... Hinnehmboas Braundvahoidn
 Ffl ... Ois wos ned in de oban Klassn eine foit

Braundnebmeascheinungan:
 s1 ... schwoch quoimand
 s2 ... noamäu quoimand
 s3 ... stoak quoimand
 d0 ... ned tropfand
 d1 ... tropfand
 d2 ... zündend tropfand

s steht fia smoke, d fia drop.

 Schau aa 
 Braundschutz
 Braundwidastaundsklassn
 Gebaideklassn

Kategorie:Brandschutz
Kategorie:Artikel auf Niederösterreichisch